CELEX: 31998D0373
Language: sk
Date: 1998-06-02 00:00:00
Title: Rozhodnutie Komisie z 2. júna 1998 o dovoze určitých živých zvierat a výrobkov z nich pochádzajúcich z určitých európskych krajín do spoločenstva vzhľadom na slintačku a krívačku, ktorým sa menia a dopĺňajú rozhodnutia 96/367/ES, 96/414/ES a 96/730/ES (oznámené pod číslom dokumentu C(1998) 1466)Text s významom pre EHP

Dôležité právne oznámenie

|

31998D0373

Úradný vestník L 170 , 16/06/1998 S. 0062 - 0063

		Rozhodnutie Komisiez 2. júna 1998o dovoze určitých živých zvierat a výrobkov z nich pochádzajúcich z určitých európskych krajín do spoločenstva vzhľadom na slintačku a krívačku, ktorým sa menia a dopĺňajú rozhodnutia 96/367/ES, 96/414/ES a 96/730/ES(oznámené pod číslom dokumentu C(1998) 1466)(Text s významom pre EHP)(98/373/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 91/496/EHS z 15. júla 1991 ustanovujúcu zásady, ktorými sa riadi organizácia veterinárnych kontrol zvierat vstupujúcich do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú smernicou 96/43/ES [2], a najmä jej článok 18 ods. 7,so zreteľom na smernicu Rady 90/675/EHS z 10. decembra 1990 ustanovujúcu zásady, ktorými sa riadi organizácia veterinárnych kontrol výrobkov prichádzajúcich do spoločenstva z tretích krajín [3], naposledy zmenenú a doplnenú smernicou 96/43/EHS, a najmä jej článok 19 ods. 7,so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľnú v obchode vo vnútri spoločenstva s určitými živými zvieratami a produktmi s cieľom dobudovať vnútorný trh [4], naposledy zmenenú a doplnenú smernicou 92/118/EHS [5], a najmä jej článok 10,keďže v kontexte štatútu zdravia zvierat európskych krajín je možné rozhodnúť o osobitných podmienkach pre dovoz živých zvierat a výrobkov z nich z určitých krajín;keďže situácia, pokiaľ ide o slintačku a krívačku, sa zmenila a je nevyhnutné zmeniť kontroly zavedené rozhodnutím Komisie 93/242/EHS [6] na dovozy zvierat a živočíšnych produktov z týchto krajín;keďže rozhodnutiami Komisie 96/367/EHS [7], 96/414/ES [8] a 96/730/ES [9] a 95/301/ES [10] sa zaviedli určité ochranné opatrenia vzhľadom na dovozy zvierat a živočíšnych produktov z Albánska, bývalej Juhoslovanskej republiky Macedónsko, Bulharska a Ruska v dôsledku ohnísk slintačky a krívačky;keďže v Rusku sa nezaznamenali žiadne ohniská slintačky a krívačky od 4. júla 1995; keďže z tohto dôvodu by sa malo zrušiť rozhodnutie 95/301/ES;keďže kvôli jasnosti je nevyhnutné zrušiť rozhodnutie 93/242/EHS;keďže smernica Rady 72/462/EHS z 12. decembra 1972 o problémoch týkajúcich sa zdravotných a veterinárnych prehliadok pri dovoze hovädzieho dobytka, oviec a kôz a ošípaných, čerstvého mäsa alebo mäsových výrobkov z tretích krajín [11], naposledy zmenená a doplnená smernicou Rady 97/79/ES [12], dovoľuje členským štátom dovážať čerstvé mäso, ktoré nie je určené na ľudskú spotrebu za zvláštnych podmienok; keďže ostatné zdravotné podmienky pre mäso, ktoré nie je určené na ľudskú spotrebu, sa musia stanoviť v súlade s ustanoveniami smernice 92/118/EHS a rozhodnutia 89/18/EHS [13];keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 1Článok 1 ods. 1 rozhodnutia 96/367/EHS sa mení a dopĺňa takto:a) slová "okrem ustanovení rozhodnutia 93/242/EHS" sa vypúšťajú,b) v druhej zarážke sa slová "krmivo pre zvieratá a" vypúšťajú.Článok 2Článok 2 ods. 2 rozhodnutia 96/414/EHS sa mení a dopĺňa takto:a) slová "okrem ustanovení rozhodnutia 93/242/EHS" sa vypúšťajú,b) v druhej zarážke sa slová "krmivo pre zvieratá a" vypúšťajú.Článok 3Článok 2 rozhodnutia 96/730/ES sa mení a dopĺňa takto:a) v odseku 2 sa slová "okrem ustanovení rozhodnutia 93/242/EHS" vypúšťajú,b) v odseku 2 sa slová v druhej zarážke "krmivo pre zvieratá a" vypúšťajú,c) v odseku 4 sa slová "živočíšne produkty, na ktoré sa vzťahuje odsek 1 alebo 3 a ktorých zasielanie je povolené z nasledujúcich oblastí Bulharska: Bourgas, Jambol, Sliven, Starazagora Haskovo a Kardjali"nahrádzajú slovami:"krv a výrobky z krvi, ako aj mlieko a mliečne výrobky, ktorých zasielanie z Bulharska je povolené.".Článok 4Rozhodnutia 93/242/EHS a 95/301/ES sa týmto rušia.Článok 5Toto rozhodnutie sa bude uplatňovať od 15. júna 1998.Článok 6Toto rozhodnutie je adresované členským štátom.V Bruseli 2. júna 1998Za KomisiuFranz Fischlerčlen Komisie[1] Ú. v. ES L 268, 24.9.1991, s. 56.[2] Ú. v. ES L 162, 1.7.1996, s. 1.[3] Ú. v. ES L 373, 31.12.1990, s. 1.[4] Ú. v. ES L 224, 18.8.1990, s. 29.[5] Ú. v. ES L 62, 15.3.1993, s. 49.[6] Ú. v. ES L 110, 4.5.1993, s. 36.[7] Ú. v. ES L 145, 19.6.1996, s. 17.[8] Ú. v. ES L 167, 6.7.1996, s. 58.[9] Ú. v. ES L 331, 20.12.1996, s. 49.[10] Ú. v. ES L 184, 3.8.1995, s. 59.[11] Ú. v. ES L 302, 31.12.1972, s. 28.[12] Ú. v. ES L 24, 30.1.1998, s. 31.[13] Ú. v. ES L 8, 11.1.1989, s. 17.--------------------------------------------------